***** ΑΠΟΦΑΣΗ ΤΗΣ ΕΠΙΤΡΟΠΗΣ της 28ης Ιουλίου 1981 περί εφαρμογής αναμορφώσεως των γεωργικών διαρθρώσεων στην Ιταλία σύμφωνα με την οδηγία 72/159/ΕΟΚ του Συμβουλίου (Το κείμενο στην ιταλική γλώσσα είναι το μόνο αυθεντικό) (81/642/ΕΟΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη περί ιδρύσεως της Ευρωπαϊκής Οικονομικής Κοινότητος, την οδηγία 72/159/ΕΟΚ του Συμβουλίου της 17ης Απριλίου 1972 περί εκσυγχρονισμού των γεωργικών εκμεταλλεύσεων (1), όπως τροποποιήθηκε τελευταία από την οδηγία 80/370/ΕΟΚ (2), και ιδίως το άρθρο 18 παράγραφος 3, Εκτιμώντας: ότι η ιταλική κυβέρνηση ανακοίνωσε, στις 5 Ιουνίου 1981, διατάξεις σχετικά με τον εκ νέου καθορισμό του συγκρίσιμου εισοδήματος εργασίας και το συντελεστή προσαρμογής για το 1981· ότι, σύμφωνα με το άρθρο 18 παράγραφος 3 της οδηγίας 72/159/ΕΟΚ, η Επιτροπή πρέπει να αποφασίσει, λαμβάνοντας υπόψη την ανωτέρω ανακοίνωση, αν οι διατάξεις που ισχύουν στην Ιταλία για την εφαρμογή της οδηγίας 72/159/ΕΟΚ συνεχίζουν να πληρούν τους όρους για χρηματοδοτική συμμετοχή της Κοινότητος στο πλαίσιο της κοινής δράσεως που αναφέρεται στο άρθρο 15 της οδηγίας 72/159/ΕΟΚ· ότι οι διατάξεις για τον εκ νέου καθορισμό του συγκρίσιμου εισοδήματος εργασίας και το συντελεστή προσαρμογής 1981 ανταποκρίνονται στους στόχους του άρθρου 4 της οδηγίας 72/159/ΕΟΚ· ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων, ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ: Άρθρο 1 Οι διατάξεις που ισχύουν στην Ιταλία για την εφαρμογή της οδηγίας 72/159/ΕΟΚ συνεχίζουν να πληρούν, λαμβανομένων υπόψη των διατάξεων σχετικά με τον εκ νέου καθορισμό του συγκρίσιμου εισοδήματος εργασίας και το συντελεστή προσαρμογής για το 1981 που ανακοινώθηκαν στις 5 Ιουνίου 1981, στους όρους για χρηματοδοτική συμμμετοχή της Κοινότητος στο πλαίσιο της κοινής δράσεως που αναφέρεται στο άρθρο 15 της οδηγίας 72/159/ΕΟΚ. Άρθρο 2 Η παρούσα απόφαση απευθύνεται στην Ιταλική Δημοκρατία. Έγινε στις Βρυξέλλες, στις 28 Ιουλίου 1981.

[Source: multi_eurlex | Tokens: 1833]